Luzon (Engels: luister (hulp·inligting), Spaans: Luzón, Tagalog: [luˈson]), die wêreld se 15de grootste eiland, beslaan 'n oppervlakte van 109 965 km² en word begrens deur die Suid-Chinese See in die weste en die Filippynse See in die ooste. Luzon is die grootste, mees bevolkte en mees noordelike van die Filippynse eilande. Dit is in die noorde van die Visayas, in die ooste van Indo-China, in die suidooste van die Volksrepubliek China en in die suide van die Republiek China op Taiwan geleë. Luzon vorm saam met Mindanao en die Visayas die eilandnasie Filippyne.
Ligging van Luzon in die Filippyne
Koördinate 16°N 121°O﻿ / ﻿16°N 121°O﻿ / 16; 121Koördinate: 16°N 121°O﻿ / ﻿16°N 121°O﻿ / 16; 121
Hoofeilande Luzon, Mindoro, Palawan, Masbate, Catanduanes, Busuanga, Marinduque, Romblon, Polillo, Burias, Ticao, Alabat, Sibuyan, Tablas, Culion, Balabac, Bugsuk, Dumaran
Oppervlakte 109 965 vk km
Hoogste punt Berg Pulag 2 922 m
Provinsies Nasionale Hoofstad-streek, Bicol, Cagayan Valley, CALABARZON, Sentraal-Luzon, Cordillera, Ilocos
Grootste stad Quezon Stad (2 936 116)
Bevolking 53 336 134
Bevolkingsgroepe Aeta, Bicolano, Gaddang, Ibanag, Igorot, Ilokano, Ilongot, Itawes, Kapampangan, Pangasinan, Sambal, Tagalog
Die wêreld se 15de grootste eiland en die grootste eiland van die Filippyne
Nasa-satellietbeeld van Luzon
Luzon is met 'n bevolking van meer as 53 miljoen die vierde meesbevolkte eiland in die wêreld ná Java, Honsjoe en Groot-Brittanje asook die mees belangrike eiland van die Filippyne. In Luzon se suidweste is Manila, die Filippyne se hoofstad, en Quezon Stad, die Filippyne se grootste stad, geleë.
Die term Luzon verwys ook ná die argipel in die noorde van die Filippyne, wat die gelyknamige hoofeiland, die Batanes- en Babuyan-eilande in die noorde, die Polillo-eilande in die ooste en die afgeleë eilande Catanduanes, Marinduque, Masbate, Romblon, Mindoro en Palawan in die suide insluit.
Die ou naam van dié eiland tydens die Spaanse Ryk was Nueva Castilla, letterlik "Nieu-Kastilië", genoem ná die Middeleeuse Koninkryk Kastilië in Spanje.
Die eiland het waarskynlik reeds 700 000 jaar gelede 'n bevolking gehad. Dit is nie bekend watter soort mense dit was nie, maar Homo erectus is 'n goeie kandidaat.
↑ (en) “Luzon”. Encyclopædia Britannica. URL besoek op 5 Augustus 2017.
↑ (nl) nu.nl 3 Mei 2018
Wikimedia Commons het meer media in die kategorie Luzon.
(en) Toerisme-inligting oor Luzon op Wikivoyage
Ontsluit van "https://af.wikipedia.org/w/index.php?title=Luzon&oldid=1889315"
Last edited on 17 Januarie 2019, at 12:57